# Leverandøroplysninger

# Virksomhedsprofil:

Vangskov bustrafik er oprindeligt en 37 år gammel virksomhed, Grundlagt af Lis & Preben Vangskov. I dag er det en enkeltmandejet virksomhed, ejet af Flemming Vangskov.

Flemming Vangskov, har inden virksomhedsovertagelsen, kørt for Vangskov Bustrafik, som vognmand i eget selskab Vangsskovs Busservice, men i september 2015 overtog han Vangskov Bustrafik for at fortsætte i det navn. Flemming Vangskov er uddannet vognmand og mekaniker.

Virksomheden har ansatte chauffører på timeløn og fastløn, samt et samarbejde med selvstændige vognmænd. Busservicen består primært af handicap kørsel, med passagerer i alle aldre.

Skolekørsel til/fra specialundervisning og fysisk/psykisk handicappede, kørsel for dagcentre, til/fra træning, samt ture ud af huset. Derudover køres ”løsture” for f.eks. Tivoligarden og grupper, som skal fragtes fra A til B.

Virksomhedens busser er alle, flexibelt indrettet, med skydedøre og lift beregnet til transport af kørestole. Busserne er, ved standard opsætning, indrettet med sæder til mellem 13 og 20 passagerer.

På det administrative plan kan de ansatte, varetager ruteplanlægning, all-round kontor opgaver, telefonpasning, regnskaber, kundekontakt og tilbudsgivning.

Vangskov Bustrafik kører for flere kommuner i hovedstadsområdet, løskørsel for private og firmaer og startede i 2017 starte et samarbejde med flexkørsel for Movia og har i dag flere biler, som kører Flexkørsel.

Da Flemming Vangskov overtog virksomheden i 2015 var det med henblik på at videreføre firmaet med den service og kvalitet som allerede var og samtidig udvide virksomheden.

Virksomheden er i en rivende vækstmæssig udvikling og har på under 2 år fordoblet antallet af ansatte og busser.

De chauffører som er ansat hos Vangskov Bustrafik, kommer på kontoret regelmæssigt.

Det personlige fremmøde skyldes udlevering kørselslisterne, busskift og afhentning/aflevering af interiør eller hjælpemidler.

Da der ikke er et fælles arbejdssted for alle ansatte, prioriteres det højt i virksomheden at lave arrangementer for at skabe en god stemning internt i personalegruppen. Det er vigtigt at være sammen om noget som ikke er arbejde. Det gøres ved at afholde personalemøder, velvære tiltag (f.eks. Massage og motion), sociale arrangementer eller fælles spisning.

# Kørselsmateriel:

Den udbudte kørsel vil blive udført med nyere minibusser, som er opbygger i Danmark efter Trafikstyrelsens love og regler (betalt dansk moms og afgift)

Busserne er indrettet med fjernstyret elektrisk skydedør i ekstra bredde og med lav indstigning. Håndtag i både højre og venstre side, til hjælp ved ind-/udstigning og dørtrin er oplyst og skridsikre.

Bussens sæder er alle udstyret med trepunktsseler, og firepunktsbespænding til fastgørelse af kørestole med gulvbeslag, samt trepunktsseler til passagerer siddende i kørestol under transport.  
Oliefyr, varme foran og bagi, samt lift til kørestole.

Derudover kan vi nævne at vores busser er udstyret med bakkamera og sensorer med alarm ved vognbaneskift uden blinklys og ved overskridelse af vognbanes kantlinje. Lamper i sidespejl, som indikerer om der skulle ligge andre trafikanter i en blind vinkel eller andre potentielle farer.

Vognene bliver synet hvert år, samt løbende serviceret på aut. Værksted.

Alle vogne kører på svovlfattig miljødiesel og er godkendt til kørsel i miljøzoner og er udstyret med en Euro 6 motor.

Virksomheden har miljøsamarbejde med Q8, som tilbyder kurser i miljøbevidst kørsel.

# Reservekapacitet:

Vi disponerer over reservebusser og disponible chauffører, som kan rykke ud med kort varsel, eller mulighed for hurtigt at tilkalde nærmeste ledige bus. (via trackingsystem kan vi sørge for at få den bus som kan være hurtigst fremme, ud til opgaven)

Vangskov bustrafik har en service vogn, som i tilfælde af nedbrud, kan køre ud til bussen og reparere på stedet.

Virksomheden har en vagtordning, som betyder at der til enhver tid er en chauffør til rådighed også uden for normal arbejdstid.

Alle ansatte på kontoret har stort erhvervskort og kan derfor træde til med kort varsel og køre hvis det skulle være nødvendigt.

Vi har underleverandører, som gør os i stand til at fordoble vores vognkapacitet med kort varsel.

# Teknisk Udstyr:

Vognene er udstyret med GPS og Tracking system. Dette system sikrer, ved ikke planlagte opgaver, at vi kan finde den bus som er tættest på, og hurtigt være fremme ved borgeren.

Alle chauffører har en smartphone og kan derigennem modtage f.eks. kørelister, ændringer i disse og oplysninger fra kontoret som kan være afgørende i forhold til afvikling af turen i forhold til tid og sikkerhed.

# Tekniske hjælpemidler:

Trappemaskiner af mærkerne ”Scalamobil” og ”trappetjeneren”, som efter lovens forskrifter, bliver efterset en gang årligt. Maskinerne er godkendt af arbejdstilsynet og alle chauffører er uddannet i brugen af disse.

Vangskov Bustrafik har igennem årerne udviklet specielle kompetencer indenfor brug/håndtering af trappemaskiner, så vi i dag bliver brugt til de kørsler som andre busvirksomheder, ikke kan håndtere.

Endvidere råder vi over transport-kørestole, selepuder og autostole.

# Kvalitetssikring:

Målsætningen for Vangskov Bustrafik er til stadighed at fremstå som en kvalitets og miljøbevidst kørselsleverandør og yde den bedste service med fokus på den enkelte borgers behov, der kan udføre alle slags opgaver indenfor handicap og persontransport.

Til den udbudte kørsel med vil blive prioriteret højt at de samme chauffører kører hver dag.

Chaufførerne hos Vangskov Bustrafik er veluddannede og gennemgår løbende kurser i bevægelseshæmmede- tekniske hjælpemidler- konflikthåndtering, samt førstehjælp.

Vores ansatte har mellem 3 og 40 års erfaring på kørsel med handicappede og bevægelses hæmmede borgere og har for de flestes vedkommende været ansat i virksomheden i mange år, også fra før virksomheden blev overdraget fra Preben Vangskov til Flemming Vangskov.

Alle chauffører har for nyligt gennemgået amu kursus BAB 1-3, (1.Introduktion til offentlig servicetrafik, 2. Befordring af sygdoms- og alderssvækkede passagerer og 3. Befordring af fysisk handicappede passagerer) (fra 2018 vil samtlige ansatte også have gennemført BAB 4)

I samarbejde med de institutioner, som vi i dag kører for, bliver alle ansatte løbende undervist/opdateret i håndteringen af forskellige handicaps og lidelser, således at alle er godt rustet til at varetage enhver tænkelig opstået situation under kørslen, i en grad så der bibeholdes ro og stabilitet for alle tilstedeværende i bussen.

Det webbaserede booking/tracking system, kan indkodes på en måde så chaufførerne får oplysninger omkring behov og hensyn til den enkelte borgers helbred

Alle chauffører har en smartphone og kan derigennem give/modtage oplysninger fra kontoret som kan være afgørende for afviklingen af turen i forhold til tid, kvalitet og sikkerhed.

Alle chauffører skal ved ansættelsen, fremvise straffeattest og børneattest.

En gang årligt rekvireres opdaterede straffeattester og børneattester for alle ansatte

# Interne regler.:

1. Chaufføren skal inden ansættelsen fremvise ren straffeattest.

2. Chaufføren skal skriftligt give Vangskov lov til at indhente en børneattest hos Politiet.

3. Chaufføren skal inden ansættelsen fremvise gyldigt kørekort, førerbevis og eu-bevis

4. Chaufføren skal bære synligt ID-kort.

5. Chaufføren skal være velsoigneret.

6. Chaufføren skal have et godt by-kendskab, - forstå og tale dansk.

7. Chaufføren skal altid holde vognen ren og velholdt.

8. Enhver fejl ved vognen skal straks meldes til kontoret.

9. Chaufføren skal altid være høflig og hjælpsom.

10. Chaufføren har tavshedspligt.

11. Tobaksrygning er totalt forbudt i vognen. (Gælder også passagerer)

12. Der må ikke drikkes nogen former for alkohol / spiritus i arbejdstiden.

# Sociale tiltag:

Vi har i en del år haft et godt samarbejde med forskellige jobcentre og uddannelsesinstitutioner, hvor vi blandt andet har haft chauffører og kontormedarbejdere, i flexjob, arbejdsprøvning og praktik.

Dette har foreløbigt resulteret i at 4 personer nu er ansat på hel eller deltid i virksomheden. Vangskov bustrafik mener at det er vigtigt at tage et socialt ansvar og påtænker også i fremtiden at gøre en indsats for at hjælpe folk i arbejde.

# Kontakt:

Vores kontor har åbent alle hverdage fra 06:30 – 16:00

Udenfor kontortid kan der indtales besked på telefonsvareren, sendes mail eller sendes tekstbeskeder vores sms-telefon.

Ved kontakt til vogne, som kører efter kontorets åbningstid, benyttes enten vagtelefon eller direkte nummer til chaufføren.

# Administrationen:

Flemming Vangskov Ejer, Vognmand med 18 års erfaring indenfor persontransport

Flemming Vick Kørselsleder

Christina Hartvig Bogholderi

Preben Vangskov Stifter og tidl. ejer af Vangskov Bustrafik, konsulent

Morten Bruun kontoransat og It- ansvarlig

# Rutetilladelse:

Ved tildeling af kontrakt vil vi ansøge Trafikstyrelsen om tilladelse til lokal rutekørsel, så kørslen evt. kan udføres momsfrit.

Vi har i forvejen rutetilladelser, og antallet udvides løbende i takt med vognparken udvides og fornyes, men har altid min. 8 tilladelser liggende ekstra, så når vognparken udvides skal vi ikke vente på nye tilladelser, men kan køre straks.

# Bestillingsrutiner.:

Al bestilling af kørsel foregår pr. mail, telefon eller gennem det elektroniske booking/fakturerings system.

Den rekvirerende institution kan booke direkte via hjemside og online bookingsystem.

Ved opstart og ændringer af kørsel vil rekvirent modtage rutelister på den aktuelle kørsel, og opdateringer, hvis det foretages ændringer i de bestående lister, gennem dette system.

Rekvirenten kan også selv i nogen grad lave ændringer, til den planlagte kørsel via den webbaserede løsning, f.eks. ved framelding af enkelte borgere.

Al administrativt personale er uddannet til at arbejde med dette system, således at der ikke opstår bemandingsmangel i ferie og sygdomsperioder.

Bookingsystemet samkøres med vores faktureringssystem, ruteplanlægning men også registrering af chaufførernes arbejdstid, så vi sikrer køre/hviletider og pauser overholdes.

# Ruteplanlægning.:

Alle ruter bliver planlagt af det webbaserede elektroniske bookingsystem og kontrolleret af vores kørselsleder, som har 17 års erfaring på området.

Han sikrer at systemet har planlagt ruterne mest hensigtsmæssigt, med tid - kilometer -hastighed - pris - hurtigste - korteste vej, samt meget vigtigt, ud fra hensyntagen til de enkelte borgeres behov.

# Informationsteknologi.:

Alle computere på kontoret er tilsluttet netværk, som giver hurtig og let internt kommunikation derudover kan vore kunder skrive besked direkte til bogholderi, kørselsleder eller virksomhedsejer, hvilket mange er glade for.

Det fælles netværk er også medhjælpende til at sikre al administrativt personale opererer i samme system, f.eks. ved ændringer i kørelister og lign. via det webbaserede booking system.

Det administrativt personale har yderligere mulighed for at logge på systemet hjemmefra via computer eller tablet/telefon, og kan derfor hurtigt træde til med hjælp i situationer opstået udenfor kontorets bemandingstid.

Vangskov bustrafik kører med en sekundær backup router fra en anden udbyder end primære således at. der ved eventuelle nedbrud fra primær udbyder, altid kan kobles til internettet fra virksomheden.

Alle chauffører har smartphones og får informationer vedr. kørsel af den vej.

Vangskov Bustrafik har både en facebookside og en hjemmeside, sidstnævnte skal bruges til online booking fra den rekvirerende institution.

# Dokumentationskrav.:

Vangskov Bustrafik har de påkrævede tilladelser til kørslens udførelse

(Fælleskabstilladelse til international personbefordring)

# Faktura.:

Faktura for udført kørsel vil blive udsendt elektronisk til det EAN nr. og de informationer, der er aktuelt for kørslen og oplyst ved booking gennem vores bookingsystem.

Ved booking første gang indtastes alle informationer via hjemmesiden med standardoplysninger til fremtidig brug for fakturering, kontakt og planlægning .